pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. เตรียมเปิดศูนย์รังสีรักษา ดูแลผู้ป่วยมะเร็งใกล้บ้าน รองรับประชาชนในพื้นที่ภาคเหนือตอนบน
วันจันทร์ที่ 29 ตุลาคม 2561
สธ. เตรียมเปิดศูนย์รังสีรักษา ดูแลผู้ป่วยมะเร็งใกล้บ้าน รองรับประชาชนในพื้นที่ภาคเหนือตอนบน
กระทรวงสาธารณสุข สร้างศูนย์รังสีรักษาดูแลผู้ป่วยมะเร็งครบวงจร ในพื้นที่ภาคเหนือตอนบน จ.เชียงราย  พะเยา และพื้นที่ใกล้เคียง ลดรอคอย ลดค่าใช้จ่าย รู้เร็ว รักษาทัน มีโอกาสหายจากโรคมะเร็ง
กระทรวงสาธารณสุข สร้างศูนย์รังสีรักษาดูแลผู้ป่วยมะเร็งครบวงจร ในพื้นที่ภาคเหนือตอนบน จ.เชียงราย พะเยา และพื้นที่ใกล้เคียง ลดรอคอย ลดค่าใช้จ่าย รู้เร็ว รักษาทัน มีโอกาสหายจากโรคมะเร็ง
วันนี้ (29 ตุลาคม 2561) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข ตรวจเยี่ยมโรงพยาบาลเชียงรายประชานุเคราะห์ จ.เชียงราย และให้สัมภาษณ์ว่า พลเอก ประยุทธ์ จันทร์โอชา นายกรัฐมนตรี มาเยี่ยมชมการดําเนินงานตามนโยบายรัฐบาลในการยกระดับคุณภาพบริการ และการแก้ไขปัญหาสุขภาพของประชาชนในพื้นที่ ลดความเหลื่อมล้ํา ลดรอคอย ลดแออัด ลดอัตราป่วยและตาย ซึ่งกระทรวงสาธารณสุข ได้เตรียมขอสนับสนุนงบประมาณ 385 ล้านบาท ในระยะเวลา 3 ปี สร้างศูนย์รังสีรักษา เป็นการเพิ่มประสิทธิภาพการพัฒนารพ.เชียงรายประชานุเคราะห์ ให้เป็นศูนย์ความเป็นเลิศด้านการรักษาโรคมะเร็งของภาคเหนือตอนบน เพื่อดูแลรักษาผู้ป่วยมะเร็งในพื้นที่จังหวัดเชียงราย พะเยา จังหวัดใกล้เคียงและประเทศเพื่อนบ้านชายแดน ให้ผู้ป่วยได้รับการรักษาใกล้บ้าน ลดค่าใช้จ่ายในการเดินทางซึ่งแต่เดิมไปรักษาที่ศูนย์มะเร็งลําปางหรือโรงพยาบาลสวนดอกเชียงใหม่
นายแพทย์ปิยะสกล กล่าวต่อว่ารพ.เชียงรายประชานุเคราะห์ มีความพร้อมจัดตั้งศูนย์รังสีรักษา โดยมีแพทย์และพยาบาลผู้เชี่ยวชาญด้านมะเร็ง จํานวน 17 คน สามารถให้การรักษาด้วยวิธีการผ่าตัดและให้ยาเคมีบําบัด หากศูนย์รังสีรักษาแล้วเสร็จจะทําให้เป็นศูนย์เชี่ยวชาญโรคมะเร็งอย่างครบวงจร ช่วยให้ผู้ป่วยมะเร็งที่จําเป็นต้องได้รับการรักษาด้วยวิธีรังสีรักษา จะมีโอกาสบรรเทาอาการของโรคได้มากขึ้น รองรับผู้ป่วยที่มีแนวโน้มเพิ่มขึ้น และลดค่าใช้จ่ายในการเดินทางไปรักษาของประชาชนในพื้นที่จังหวัดเชียงรายและพะเยา หากได้รับการสนับสนุนงบประมาณปี 2563 และในปี 2565 คาดว่าจะเปิดให้บริการในปี 2565
โรคมะเร็งเป็นสาเหตุของการเสียชีวิตอันดับต้นๆ ของจังหวัดเชียงราย มีอัตราเสียชีวิตมากกว่า 93.82 ต่อประชากรแสนคน โรคมะเร็งที่พบบ่อย 3 ลําดับแรก ได้แก่ มะเร็งตับและท่อน้ําดี มะเร็งปอด และมะเร็งลําไส้ใหญ่ ในปี 2558 พบผู้ป่วยโรคมะเร็งรายใหม่ 1,821 ราย ปี 2559 จํานวน 2,488 ราย ปี 2560 จํานวน 2,405 ราย และมีแนวโน้มสูงขึ้นเรื่อย ๆ นอกจากนี้ ได้ส่งต่อผู้ป่วยไปรักษาฉายแสงที่ศูนย์มะเร็งลําปางในปี 2558 จํานวน 497 ราย ปี 2559 จํานวน 582 ราย และปี 2560 จํานวน 543 ราย ซึ่งมีระยะทางไกล ทําให้ค่าใช้จ่ายในการเดินทางสูงถึงปีละ 13,500,000 ต่อปี
******************************* 29 ตุลาคม 2561
รัฐบาลไทย-ข่าวทำเนียบรัฐบาล-ออกนอกบ้านอย่างไร ปลอดภัยไร้ COVID-19
วันพฤหัสบดีที่ 6 สิงหาคม 2563
ออกนอกบ้านอย่างไร ปลอดภัยไร้ COVID-19
ออกนอกบ้านอย่างไร ปลอดภัยไร้ COVID-19
รัฐบาลไทย-ข่าวทำเนียบรัฐบาล-มาตรการด้านภาษีสรรพสามิตเพื่อสนับสนุนน้ำมันดีเซล B20
วันพุธที่ 20 มิถุนายน 2561
มาตรการด้านภาษีสรรพสามิตเพื่อสนับสนุนน้ํามันดีเซล B20
เมื่อวันที่ 19 มิถุนายน 2561 คณะรัฐมนตรีมีมติเห็นชอบกฎกระทรวงกําหนดพิกัดอัตราภาษีสรรพสามิต (ฉบับที่ 4) ตามที่กระทรวงการคลังเสนอ  โดยกรมสรรพสามิตกําหนดอัตราภาษีน้ํามันดีเซล B20 อยู่ที่ 5.152 บาท/ลิตร
เมื่อวันที่ 19 มิถุนายน 2561 คณะรัฐมนตรีมีมติเห็นชอบกฎกระทรวงกําหนดพิกัดอัตราภาษีสรรพสามิต (ฉบับที่ 4) ตามที่กระทรวงการคลังเสนอ โดยกรมสรรพสามิตกําหนดอัตราภาษีน้ํามันดีเซล B20 อยู่ที่ 5.152 บาท/ลิตร ตามมติคณะกรรมการบริหารนโยบายพลังงาน (กบง.) เมื่อวันที่ 2 พฤษภาคม 2561 และ 8 มิถุนายน 2561 ซึ่งเห็นชอบ 1) แนวทางการส่งเสริมการใช้น้ํามันดีเซล B20 2) อัตราภาษีสรรพสามิต B20 อยู่ที่ 5.152 บาท/ลิตร เพื่อช่วยเหลือและสนับสนุนเกษตรกรผู้ปลูกปาล์มน้ํามัน และปรับอัตราภาษีน้ํามันดีเซล B7 จาก 5.85 บาท/ลิตร เป็น 5.980 บาท/ลิตร โดยกระทรวงพลังงานจะใช้กองทุนน้ํามันสนับสนุนส่วนต่างเพื่อไม่ให้เกิดผลกระทบต่อราคาขายปลีกน้ํามันดีเซล
มาตรการภาษีสรรพสามิตเพื่อสนับสนุนน้ํามันดีเซล B20 มีวัตถุประสงค์เพื่อใช้เป็นกลไกในการส่งเสริมการใช้น้ํามันดีเซลที่มีส่วนผสมของไบโอดีเซลให้มากขึ้น ซึ่งจะช่วยลดต้นทุนค่าบริการขนส่ง และค่าโดยสารสาธารณะ รวมทั้ง เป็นการช่วยเหลือและสนับสนุนเกษตรกรผู้ปลูกปาล์มน้ํามันอีกทางหนึ่ง โดยการกําหนดอัตราภาษีน้ํามันดีเซล B20 คํานวณจากเฉพาะเนื้อน้ํามันดีเซล ไม่ได้คิดภาษีในส่วนของน้ํามันปาล์ม
การจําหน่ายน้ํามันดีเซล B20 นี้ จะให้เฉพาะกลุ่มผู้ใช้รถบรรทุกขนส่งสินค้า เป็นต้น ซึ่งน้ํามันดีเซล B20 จะจําหน่ายในราคาที่ถูกกว่าน้ํามันดีเซล B7 จํานวน 3 บาท โดยใช้เงินกองทุนน้ํามันเข้ามาสนับสนุน ทั้งนี้ กรมธุรกิจพลังงาน กระทรวงพลังงานจะประชุมหารือกับผู้ค้าน้ํามันตามมาตรา 7 และผู้ประกอบการรถบรรทุกขนาดใหญ่เพื่อประชาสัมพันธ์การใช้ B20
สํานักมาตรฐานและพัฒนาการจัดเก็บภาษี 2 กรมสรรพสามิต
โทร. 0 2241 5600 ต่อ 52212
รัฐบาลไทย-ข่าวทำเนียบรัฐบาล-ทส.ร่วมใจ ต้านภัยโควิด -19 ณ ชุมชนอนันตสามัคคี [กระทรวงทรัพยากรธรรมชาติและสิ่งแวดล้อม]
วันพุธที่ 13 พฤษภาคม 2563
ทส.ร่วมใจ ต้านภัยโควิด -19 ณ ชุมชนอนันตสามัคคี [กระทรวงทรัพยากรธรรมชาติและสิ่งแวดล้อม]
ทส.ร่วมใจ ต้านภัยโควิด -19 ณ ชุมชนอนันตสามัคคี
ทส.ร่วมใจ ต้านภัยโควิด -19 ณ ชุมชนอนันตสามัคคี
วันนี้ (13 พ.ค. 63) เวลา 9.00 น. นายบุญชอบ สุทธมนัสวงษ์ หัวหน้าผู้ตรวจราชการกระทรวงทรัพยากรธรรมชาติและสิ่งแวดล้อม นําทีมคณะผู้บริหาร ข้าราชการ พนักงาน และเจ้าหน้าที่สังกัดกระทรวงฯ มอบถุงยังชีพ เพื่อช่วยลดภาระค่าใช้จ่ายและบรรเทาความเดือนร้อนให้แก่ประชาชนที่ได้รับผลกระทบจากสถานการณ์การแพร่ระบาดโควิด – 19 จํานวน 187 ครัวเรือน ณ ชุมชนอนันตสามัคคี สุวินทวงศ์ 32 เขตมีนบุรี กรุงเทพฯ
ทั้งนี้ กระทรวงทรัพยากรธรรมชาติและสิ่งแวดล้อม จะดําเนินการมอบอาหารและถุงยังชีพให้แก่ประชาชนที่ได้รับผลกระทบจากการแพร่ระบาดโควิด – 19 โดยจะหมุนเวียนไปตามชุมชนต่างๆ ตามหลักที่ว่า "พวกเรากระทรวงทรัพยากร ร่วมทุกข์ ร่วมสุขกับชาวบ้าน เราจะผ่านโควิด-19 ไปด้วยกัน"
รัฐบาลไทย-ข่าวทำเนียบรัฐบาล-อาเซียนเดินหน้าสร้างความยั่งยืนทุกมิติ
วันอังคารที่ 13 สิงหาคม 2562
อาเซียนเดินหน้าสร้างความยั่งยืนทุกมิติ
วันเสาร์ที่ 10 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เน้นย้ําว่าอาเซียนได้สร้างสรรค์ผลลัพธ์ที่เป็นรูปธรรมเพื่อสร้างความยั่งยืนในทุกมิติ โดยอาเซียนไม่สามารถบรรลุผลได้เพียงลําพัง แต่จะต้องร่วมกันเสริมสร้างความร่วมมือกับประเทศคู่เจรจาและประเทศนอกภูมิภาค รวมทั้งเปิดรับความร่วมมือกับภาคีต่าง ๆ ประเทศไทยในฐานะประธานอาเซียนได้นําเสนอผลลัพธ์ของการประชุมสุดยอดอาเซียน ครั้งที่ 34 ในการประชุมผู้นํา G20 ณ ประเทศญี่ปุ่น เมื่อเดือนมิถุนายนที่ผ่านมา เพื่อเสริมสร้างความร่วมมือ 4 ประเด็น คือ 1. การใช้ประโยชน์จากเทคโนโลยีทางการเงิน 2. การลดช่องว่างการพัฒนาระหว่างเมืองและชนบท 3. การอนุรักษ์และฟื้นฟู สิ่งแวดล้อมและทรัพยากรทางธรรมชาติ และ 4. การพัฒนาทุนมนุษย์
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุทิน เยี่ยมผู้ป่วยเดินทางมาจากเมืองอู่ฮั่น ที่สถาบันบำราศฯ เตรียมกลับประเทศ
วันอังคารที่ 14 มกราคม 2563
อนุทิน เยี่ยมผู้ป่วยเดินทางมาจากเมืองอู่ฮั่น ที่สถาบันบําราศฯ เตรียมกลับประเทศ
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กําลังใจผู้ป่วยที่เดินทางมาจากเมืองอู่ฮั่น มีไข้ และส่งตัวเข้ารับการรักษาการติดเชื้อไวรัสโคโรนาไวรัสสายพันธุ์ใหม่ที่สถาบันบําราศนราดูร หากผลการตรวจเชื้อทางห้องปฏิบัติการเป็นผลลบสามารถกลับประเทศ
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กําลังใจผู้ป่วยที่เดินทางมาจากเมืองอู่ฮั่นมีไข้ และส่งตัวเข้ารับการรักษาการติดเชื้อไวรัสโคโรนาไวรัสสายพันธุ์ใหม่ที่สถาบันบําราศนราดูร หากผลการตรวจเชื้อทางห้องปฏิบัติการเป็นผลลบสามารถกลับประเทศได้
วันนี้ (14 มกราคม 2563) ที่สถาบันบําราศนราดูร กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมนายแพทย์สุขุม กาญจนพิมาย ปลัดกระทรวงสาธารณสุข และนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค เยี่ยมให้กําลังใจผู้ป่วยที่เดินทางมาจากเมืองอู่ฮั่นและพบมีไข้ ถูกส่งตัวเข้ารับการรักษาการติดเชื้อไวรัสโคโรนาไวรัสสายพันธุ์ใหม่ที่ห้องแยกโรคความดันลบ สถาบันบําราศนราดูร พร้อมมอบกระเช้าให้กับญาติผู้ป่วย
นายอนุทินให้สัมภาษณ์ว่า วันนี้ ผู้ป่วยอาการดีขึ้นเป็นปกติ ไม่มีไข้ นอนหลับได้ รอผลการตรวจทางห้องปฏิบัติการตามขั้นตอนทางการแพทย์ เนื่องจากต้องรอผลการยืนยันจากกรมวิทยาศาสตร์การแพทย์และจากคณะแพทย์ศาสตร์จุฬาลงกรณ์มหาวิทยาลัย ซึ่งเป็นการทํางานร่วมกัน เมื่อผลเป็นลบและเชื้อไวรัสหมดจากทางเดินหายใจแล้ว ก็ถือว่าผู้ป่วยหาย สามารถเดินทางกลับประเทศได้ อีก 3 รายที่เหลือเป็นเชื้อไข้หวัดธรรมดา ไม่มีเชื้อที่เราเฝ้าระวังอยู่ เนื่องจากมาจากเมืองอู่ฮั่นและมีไข้ จึงจําเป็นต้องแยกมาดูอาการ เมื่อหายแล้วมีความประสงค์จะอยู่เที่ยวต่อก็สามารถเที่ยวต่อได้
“อยากเรียนประชาชนว่าอย่าตื่นตระหนกเกินเหตุ หลีกเลี่ยงการเดินทางไปพื้นที่มีคนเยอะแยะ เห็นคนไอจาม มีน้ํามูก หลีกเลี่ยงได้ก็ดี ดูแลสุขภาพตนเองให้แข็งแรง โรคนี้ยังไม่มียารักษา ไม่มีวัคซีนป้องกัน เป็นการรักษาตามอาการให้ร่างกายเกิดภูมิต้านทานก็จะหายถ้ามาหาหมอทันเวลา ซึ่งไทยมีระบบการเฝ้าระวังโรค พบเร็วรักษาเร็ว ขอให้มั่นใจว่าเราประสานการทํางานร่วมกันภายใต้กฎอนามัยระหว่างประเทศ ทุกอย่างปฏิบัติตามขั้นตอนที่องค์การอนามัยโลกกําหนด ขอให้สบายใจได้”
************************************ 14 มกราคม 2563
รัฐบาลไทย-ข่าวทำเนียบรัฐบาล-ไทยร่วมมือ FAO และญี่ปุ่น หาแนวทางการลด Food Waste and Loss
วันพฤหัสบดีที่ 6 กันยายน 2561
ไทยร่วมมือ FAO และญี่ปุ่น หาแนวทางการลด Food Waste and Loss
ไทยร่วมมือ FAO และญี่ปุ่น หาแนวทางการลด Food Waste and Loss มุ่งสู่เป้าหมายการพัฒนาการเกษตรที่ยั่งยืน
นายระพีภัทร์ จันทรศรีวงศ์ ผู้ช่วยปลัดกระทรวงเกษตรและสหกรณ์ เปิดเผยภายหลังเปิดตัวโครงการ Capacity Building to Reduce Avoidable Food Waste in Micro, Small and Medium Food Processing Enterprises and in Retail ณ โรงแรมอมารี วอเตอร์เกต ว่า โครงการดังกล่าว เป็นโครงการที่อยู่ภายใต้กรอบความร่วมมือระหว่างไทยและ FAO โดยได้รับการสนับสนุนงบประมาณการดําเนินงานจากกระทรวงเกษตร ป่าไม้ และประมง ของประเทศญี่ปุ่น มีระยะเวลาการดําเนินโครงการ 4 ปี (2560 – 2564) โดยดําเนินการในประเทศไทย มีวัตถุประสงค์เพื่อหาแนวทางการลด Food Waste and Loss ในเกษตรกรรายย่อย วิสาหกิจขนาดเล็กและขนาดกลางในประเทศไทย ในทุกกระบวนการตั้งแต่การแปรรูป การกระจายสินค้า และการค้าปลีก เพื่อนําไปประกอบการจัดทําคู่มือการลด Food Waste and Loss และให้ภาคธุรกิจนําไปเป็นแนวทางการพัฒนาและเผยแพร่ไปยังภูมิภาคอื่นการดําเนินโครงการนี้FAO จะทําการสํารวจศึกษาข้อมูลและรายงานปัญหาที่ทําให้เกิด Food Waste and Food Loss ในกลุ่มเป้าหมายของประเทศไทย และจะนําข้อมูลดังกล่าวจัดทําเป็นเอกสารคู่มือการลด Food Waste and Loss ให้แก่เกษตรกรรายย่อย วิสาหกิจขนาดเล็กและขนาดกลาง รวมทั้งจัดรูปแบบโปรแกรมการฝึกอบรม เพื่อให้กลุ่มเป้าหมายนําไปปฏิบัติ และให้คําแนะนําในการจัดทํา Draft National Strategy for Food Waste Reduction
อย่างไรก็ตาม “ความจําเป็นต้องทําให้มีอาหารเพียงพอและบริโภคอาหารอย่างสมดุล” นั้น ในอีกทางหนึ่งต้องเกิดจากระบบการผลิต การจัดการหลังการเก็บเกี่ยว การขนส่งสินค้าและการบริโภคอาหารที่มีประสิทธิภาพ เพื่อลด Food Loss และ Food Waste ใน Value Chain ซึ่งประเทศไทยในฐานะผู้ผลิตสินค้าเกษตรและอาหารอันดับต้นของโลก เป็นประเทศที่มีการพัฒนาอุตสาหกรรมอาหารและตั้งเป้าหมายการเป็นครัวของโลก จําเป็นต้องให้ความสําคัญและสร้างจิตสํานึกอันเข้มแข็งสําหรับการจัดการ Food Loss และ Food Waste ให้เกิดขึ้นในทุกภาคส่วน
“ปัญหาเรื่องความอดอยากหิวโหยเป็นเรื่องสําคัญที่ทั่วโลกให้ความสนใจ ดังที่สมเด็จพระเทพรัตนราชสุดาฯ สยามบรมราชกุมารี ทรงมีพระราชดํารัสในฐานะทูตพิเศษด้านขจัดความหิวโหยสําหรับภูมิภาคเอเชียและแปซิฟิก ต่อที่ประชุมสมัชชาเอฟ เอ โอ ประจําภูมิภาคเอเชียและแปซิฟิก เมื่อเดือนเมษายน 2561 ที่ผ่านมาโดยพระองค์ทรงเน้นย้ําว่าเป็นหน้าที่ของทุกคนที่ต้องร่วมกันทํางานเพื่อหาแก้ปัญหาที่มีผลกระทบต่อชีวิตความเป็นอยู่ของประชาชน มีความจําเป็นต้องทําให้มีอาหารเพียงพอและบริโภคอาหารอย่างสมดุล และจะทรงสนับสนุนงานที่จะช่วยทําให้บรรลุเป้าหมายการนําไปสู่การขจัดความหิวโหย โดยขอให้ร่วมกันทํางานเพื่อให้เกิดความเชื่อมั่นว่าจะไม่มีผู้อดอยากหิวโหยและมีสุขภาพที่ดีต่อไป” นายระพีภัทร์ กล่าว
นอกจากนี้ ขอแสดงความเสียใจกับเหตุการณ์ภัยพิบัติที่เกิดขึ้นกับประเทศญี่ปุ่นในขณะนี้ จึงมุ่งหวังหวังเป็นอย่างยิ่งว่าสถานการณ์จะดีขึ้นในไม่ช้า เนื่องจากมั่นใจว่าพื้นที่ที่ได้รับผลกระทบจะได้รับความช่วยเหลือ เเละฟื้นตัวกลับคืนสู่สภาพปกติ โดยประเทศไทยพร้อมที่จะให้ความช่วยเหลือในช่วงเวลาที่ยากลําบากเช่นนี้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.ศธ.ห่วงใยนักเตะเยาวชนติดถ้ำหลวงเชียงราย พร้อมช่วยเหลือเต็มที่
วันอังคารที่ 26 มิถุนายน 2561
รมว.ศธ.ห่วงใยนักเตะเยาวชนติดถ้ําหลวงเชียงราย พร้อมช่วยเหลือเต็มที่
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยถึงกรณีนักเตะเยาวชนและโค้ชทีมฟุตบอล “หมูป่าอะคาเดมีแม่สาย” จํานวน 13 คน พลัดหลงอยู่ในถ้ําหลวง-ขุนน้ํานางนอน ต.บ้านโป่ง อ.แม่สาย จ.เชียงราย ตั้งแต่วันที่ 23 มิถุนายน 2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยถึงกรณีนักเตะเยาวชนและโค้ชทีมฟุตบอล “หมูป่าอะคาเดมีแม่สาย” จํานวน 13 คน พลัดหลงอยู่ในถ้ําหลวง-ขุนน้ํานางนอน ต.บ้านโป่ง อ.แม่สาย จ.เชียงราย ตั้งแต่วันที่ 23 มิถุนายน 2561 ซึ่งหลายหน่วยงานได้ส่งทีมเข้าไปช่วยเหลือค้นหา แต่จนถึงปัจจุบันยังไม่พบ
รมว.ศึกษาธิการกล่าวว่า วันนี้ได้ติดตามข่าวความคืบหน้าเรื่องนี้อย่างใกล้ชิดตั้งแต่ช่วงเช้า และทราบว่าขณะนี้ยังหาเด็กทั้งหมดไม่เจอ ก็ยิ่งรู้สึกเป็นห่วงและกลุ้มใจแทนพ่อแม่ผู้ปกครอง ในส่วนของกระทรวงศึกษาธิการไม่ว่าจะเป็นสํานักงานคณะกรรมการการศึกษาขั้นพื้นฐาน (สพฐ.) และสํานักงานศึกษาธิการจังหวัดเชียงราย สํานักงานปลัดกระทรวงศึกษาธิการ ได้เฝ้าติดตามและร่วมมือในการค้นหาและช่วยเหลือในระดับพื้นที่อย่างเต็มที่ โดยได้มีการเตรียมที่จะให้การช่วยเหลือดูแลเด็กเมื่อหาตัวเจอแล้ว พร้อมมีการระดมทุนเพื่อเป็นค่าใช้จ่ายในการดูแลด้วย
"สิ่งสําคัญในเวลานี้ ขอภาวนาให้เด็กออกมาอย่างปลอดภัย เข้าใจหัวอกของคนเป็นพ่อเป็นแม่ดี ส่วนการที่จะแก้ไขผลกระทบที่เกิดขึ้นนั้น คงเป็นเรื่องรองหลังจากที่สามารถค้นหาให้เจอและทุกคนปลอดภัยแล้วจะดีกว่า เชื่อว่าทุกคนก็เสียใจกับสิ่งที่เกิดขึ้น และคงมีเหตุผลที่ทําไปเช่นนั้น ซึ่งถือเป็นบทเรียนที่จะต้องมาหารือร่วมกันเพื่อป้องกันไม่ให้เกิดเหตุการณ์ขึ้นอีกต่อไป"นพ.ธีระเกียรติ กล่าว
Written byนวรัตน์ รามสูต
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-บีโอไอนำทัพชิ้นส่วนไทยขยายตลาดอีสาน
วันอังคารที่ 11 ธันวาคม 2561
บีโอไอนําทัพชิ้นส่วนไทยขยายตลาดอีสาน
บีโอไอ เตรียมนําผู้ผลิตชิ้นส่วนไทยบุกขยายตลาดในภาคตะวันออกเฉียงเหนือ เน้นจับคู่ธุรกิจ และเจรจาซื้อขายชิ้นส่วนกับบริษัทชั้นนํา พร้อมเยี่ยมชม “สถาบันวิจัยและพัฒนา” ของมหาวิทยาลัยเทคโนโลยีสุรนารี ปูทางสร้างความร่วมมือด้านนวัตกรรม
นายพัลลภ บุญศิริ ผู้อํานวยการกองพัฒนาและเชื่อมโยงการลงทุน สํานักงานคณะกรรมการส่งเสริมการลงทุน (บีโอไอ) เปิดเผยว่าระหว่างวันที่ 19-21 ธันวาคม 2561 บีโอไอโดยกองพัฒนาและเชื่อมโยงการลงทุน และศูนย์เศรษฐกิจการลงทุนภาคที่ 2 (บีโอไอนครราชสีมา) จะจัดกิจกรรม นําผู้ผลิตชิ้นส่วนไทย  ซึ่งส่วนใหญ่เป็นผู้ประกอบการขนาดกลางและขนาดย่อม (เอสเอ็มอี) เดินทางไปร่วมกิจกรรมเชื่อมโยง    อุตสาหกรรม ภายใต้ชื่อ “กิจกรรมเชื่อมโยงอุตสาหกรรม ณ จังหวัดนครราชสีมา”
เอสเอ็มอีผู้ผลิตชิ้นส่วนไทยจะได้เยี่ยมชมสถาบันวิจัยและพัฒนามหาวิทยาลัยเทคโนโลยีสุรนารี (มหาวิทยาลัยแห่งการสร้างสรรค์นวัตกรรม) ซึ่งเป็นศูนย์วิจัยและพัฒนาที่เป็นสื่อกลางในการประสานประโยชน์ และความต้องการเกี่ยวกับการวิจัยและพัฒนาระหว่างหน่วยงาน และบุคลากรของมหาวิทยาลัย กับองค์กรและหน่วยงานภายนอก เพื่อให้เกิดการนําข้อมูลการวิจัยที่ตรงกับความต้องการของภาคเอกชน รวมถึงนําไปใช้เพื่อการพัฒนาท้องถิ่นและประเทศ
“บทบาทสําคัญของสถาบัน ยังมีการประสานงานวางแผนรวมถึงจัดหาและระดมเงินทุนวิจัยและอุปกรณ์เครื่องมือเพื่อการวิจัย รวมถึงร่วมมือกับองค์กรหรือสถาบันต่างๆ เพื่อให้เกิดการผลิตผลงานวิจัยและพัฒนา ที่ตรงกับความต้องการของภาคเอกชน ซึ่งบางส่วนยังสามารถนําไปสู่การต่อยอดเชิงพาณิชย์ต่อไป”   นายพัลลภ กล่าว
สําหรับผลงานความร่วมมือของศูนย์วิจัยกับภาคเอกชน ได้แก่อากาศยานอัตโนมัติหลายใบพัดเพื่อใช้สําหรับการตรวจการณ์ ไอยรา คลัสเตอร์ ซึ่งเป็นซุปเปอร์คอมพิวเตอร์ARMประหยัดพลังงานสําหรับBig Data  ตัวแรกของไทยต้นแบบการผลิตน้ํามันจากเชื้อเพลิงขยะพลาสติกโดยระบบการไพโรโลซิส และระบบอิเล็กไตรสปินนิง ประสิทธิภาพสูงสําหรับประดิษฐ์วัสดุเส้นใยนาโนและโครงสร้างนาโน เป็นต้น
นายพัลลภกล่าวเพิ่มเติมว่า เอสเอ็มอีที่เข้าร่วมกิจกรรมครั้งนี้ จะได้พบปะและเจรจาธุรกิจกับบริษัทรายใหญ่ที่มีศักยภาพ และต้องการหาชิ้นส่วนที่มีคุณภาพเพื่อรองรับการผลิต รวมถึงการเข้าร่วมกิจกรรมตลาดกลางซื้อขายชิ้นส่วน ครั้งที่ 158 กิจกรรมจับคู่เจรจาธุรกิจ ซึ่งจะจัดอยู่ภายในงานNortheast Tech 2018งานแสดงสินค้าและเทคโนโลยียิ่งใหญ่ที่สุดในภาคอีสาน ณ ศูนย์การค้าเซ็นทรัลพลาซ่า จังหวัดนครราชสีมา และกิจกรรมผู้ซื้อพบผู้ขาย ซึ่งจะทําให้ผู้ขายหรือกลุ่มเอสเอ็มอี ได้พบหารือโดยตรงกับฝ่ายจัดซื้อของบริษัทรายใหญ่ โดยจะเป็นโอกาสที่ดีสําหรับผู้ผลิตชิ้นส่วนไทยในการขยายตลาดชิ้นส่วนในอนาคต อาทิ บริษัทไดชิน จํากัด ผู้ผลิตชิ้นส่วนอลูมิเนียมที่ใช้ในอุตสาหกรรมยานยนต์ และบริษัท เจวีซีเคนวูด ออพพิคัล อิเล็กทรอนิกส์ (ประเทศไทย) จํากัด ซึ่งเป็นผู้นําด้านการผลิตกล้องโทรทัศน์วงจรปิดCCTV Visual Presenterและอื่น ๆ เพื่อส่งออก
และบริษัทมีโชครุ่งเรืองกิจ จํากัด ดําเนินธุรกิจด้านขนส่งสินค้า และดําเนินธุรกิจ โรงงานประกอบ ผลิตและจําหน่ายรถพ่วง รวมถึงอุปกรณ์และบริการต่างๆ สําหรับรถบรรทุก บริษัท คาร์ม่าโมบิลิตี้ร์ จํากัด ผู้ผลิตรถเข็นคนไข้ และรถเข็นคนไข้ขับเคลื่อนด้วยไฟฟ้า รวมถึงชิ้นส่วนรถเข็นคนไข้ ซึ่งปัจจุบันมีความต้องการ  ชิ้นส่วนทั้งในและต่างประเทศในแต่ละปีจํานวนมาก อาทิ พลาสติก อลูมิเนียม ท่อเหล็ก สกูล ผ้า เป็นต้น
ผู้สนใจเข้าร่วมกิจกรรมติดต่อได้ที่กองพัฒนาและเชื่อมโยงการลงทุน โทรศัพท์0 2553 8111ต่อ8388, 6184หรือ6163
++++++++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-ญี่ปุ่นชื่นชมบทบาทผู้นำไทยในการประชุมอาเซียนจนเกิดผลสำเร็จในการพัฒนาภูมิภาค
วันจันทร์ที่ 4 พฤศจิกายน 2562
ญี่ปุ่นชื่นชมบทบาทผู้นําไทยในการประชุมอาเซียนจนเกิดผลสําเร็จในการพัฒนาภูมิภาค
ญี่ปุ่นชื่นชมบทบาทผู้นําไทยในการประชุมอาเซียนจนเกิดผลสําเร็จในการพัฒนาภูมิภาค
วันนี้ (วันจันทร์ที่ 4 พฤศจิกายน 2562) เวลา 08.00 น. ณ ศูนย์แสดงสินค้าและการประชุม อิมแพค เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบหารือกับนายชินโซ อาเบะ (Mr. Shinzo Abe) นายกรัฐมนตรีญี่ปุ่น ในห้วงการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง สรุปสาระสําคัญดังนี้
นายกรัฐมนตรีกล่าวต้อนรับนายกรัฐมนตรีญี่ปุ่นเยือนประเทศไทยในรอบ 6 ปี ยินดีที่อาเซียนและญี่ปุ่นบรรลุการเจรจาถ้อยแถลงร่วมของการประชุมสุดยอดอาเซียน-ญี่ปุ่น ครั้งที่ 22 ว่าด้วยความเชื่อมโยง พร้อมหวังว่าอาเซียนจะได้ร่วมมือกับญี่ปุ่นภายใต้ ASEAN Outlook on Indo-Pacific โดยเฉพาะในประเด็นการพัฒนาเมืองอัจฉริยะ การเข้าถึงบริการทางการเงิน การพัฒนาทรัพยากรมนุษย์ และการปกป้องสิ่งแวดล้อม ซึ่งรวมถึงการจัดการขยะทะเล นอกจากนี้ นายกรัฐมนตรีขอให้ญี่ปุ่นสนับสนุนการส่งเสริมความเชื่อมโยง การพัฒนาทรัพยากรมนุษย์ และสิ่งแวดล้อม พร้อมทั้งชื่นชมญี่ปุ่นในฐานะประธาน G20 ในการจัดทําเอกสารผลลัพธ์สําคัญต่างๆ ของการประชุม โดยเฉพาะอย่างยิ่ง G20 Principles on Quality Infrastructure Investment ซึ่งเป็นการส่งเสริมการเชื่อมโยงยุทธศาสตร์ความเชื่อมโยง เพื่อสอดประสานข้อริเริ่มด้านความเชื่อมโยงทั้งระดับภูมิภาคและอนุภูมิภาค
นายกรัฐมนตรีญี่ปุ่นชื่นชมบทบาทการดํารงตําแหน่งประธานอาเซียนของไทย โดยเฉพาะบทบาทผู้นําของนายกรัฐมนตรีที่สามารถผลักดันให้บรรลุผลการประชุมที่สําคัญต่อการพัฒนาภูมิภาคประสบความสําเร็จ โดยญี่ปุ่นจะเดินหน้าร่วมมือกับไทยอย่างใกล้ชิดต่อไป รวมถึงความร่วมมือการแก้ไขปัญหาประเด็นท้าทายสําคัญในภูมิภาคด้วย
โอกาสนี้ นายกรัฐมนตรีทั้งสองต่างยินดีต่อความร่วมมือในการส่งเสริม SMEs และ Startups โดยมีการ การลงนามบันทึกความเข้าใจ (MOU) ระหว่างบริษัทขนาดใหญ่และ Startups ของไทยและญี่ปุ่น จํานวน ๖ ฉบับ เมื่อวันที่ ๒ พฤศจิกายน ๒๕๖๒ เพื่อส่งเสริมความร่วมมือระหว่างภาคธุรกิจของทั้งสองฝ่าย และการพัฒนานวัตกรรมและเทคโนโลยีสมัยใหม่ในไทย ซึ่งสอดคล้องกับนโยบายส่งเสริมการจัดตั้ง Startups ที่มีนวัตกรรมของรัฐบาลไทยภายใต้โครงการ Innospace (Thailand) รวมทั้ง ความร่วมมือไทย - ญี่ปุ่น ในการพัฒนาประเทศที่สาม ซึ่งมีการลงนามบันทึกช่วยจําว่าด้วยกรอบความร่วมมือแบบหุ้นส่วนระหว่างญี่ปุ่นกับไทย ระยะที่สาม (Memorandum on Japan-Thailand Partnership Programme Phase 3) เมื่อวันที่ ๓๑ ตุลาคม ๒๕๖๒ เพื่อต่อยอดความร่วมมือที่มีอยู่ในด้านการให้ความช่วยเหลือเพื่อการพัฒนาในประเทศที่สาม โดยเฉพาะประเทศในอนุภูมิภาคลุ่มน้ําโขง และอาเซียน โดยใช้ประสบการณ์ องค์ความรู้และแนวปฏิบัติที่เป็นเลิศของไทยและญี่ปุ่น
นายกรัฐมนตรีทั้งสองฝ่ายยังได้หารือประเด็นความร่วมมือในภูมิภาคสําคัญ เช่น ความร่วมมือภายใต้กรอบอาเซียนและกรอบ G20 ซึ่งไทยและญี่ปุ่นเป็นเจ้าภาพในปีนี้ ความร่วมมือภายใต้กรอบยุทธศาสตร์ความร่วมมือทางเศรษฐกิจอิรวดี - เจ้าพระยา - แม่โขง (ACMECS) และกรอบลุ่มน้ําโขง - ญี่ปุ่น ความร่วมมือในการพัฒนาอุตสาหกรรมเป้าหมายและโครงสร้างพื้นฐานในพื้นที่เขตพัฒนาพิเศษภาคตะวันออก (EEC) สถานการณ์ในรัฐยะไข่ และ ความร่วมมือด้านวัฒนธรรมและกีฬาระหว่างไทยกับญี่ปุ่น
ก่อนจบการหารือ นายกรัฐมนตรีได้อวยพรให้ญี่ปุ่นประสบความสําเร็จในการเป็นเจ้าภาพจัดมหกรรมกีฬาโอลิมปิกใน ปี 2563
รัฐบาลไทย-ข่าวทำเนียบรัฐบาล-ครม. อนุมัติจ่ายเงินช่วยเหลือผู้ประกันตน ม. 33 ที่ส่งเงินสมทบ ไม่ครบ 6 เดือน
วันพุธที่ 29 กรกฎาคม 2563
ครม. อนุมัติจ่ายเงินช่วยเหลือผู้ประกันตน ม. 33 ที่ส่งเงินสมทบ ไม่ครบ 6 เดือน
วันพุธที่ 29 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติเงินชดเชยรายได้ แก่ผู้ประกันตนตามมาตรา 33 ของกองทุนประกันสังคม ที่เป็นลูกจ้างของสถานประกอบการที่ต้องตกงานหรือถูกเลิกจ้าง และไม่ได้รับเงินทดแทนจากกองทุนประกันสังคมกรณีว่างงาน เนื่องจากจ่ายเงินสมทบเข้ากองทุนฯ ไม่ครบ 6 เดือนตามเงื่อนไข และได้รับผลกระทบจากการแพร่ระบาดของโรคโควิด-19 และยังไม่ได้รับการช่วยเหลือเยียวยา โดยกลุ่มเป้าหมายที่ได้รับความช่วยเหลือครอบคลุมกลุ่มเป้าหมาย กว่า 59,700 คน โดยสํานักงานประกันสังคม จะเร่งจ่ายเงินเยียวยา 5,000 บาท เป็นเวลา 3 เดือน (ตั้งแต่เดือนมิ.ย. - ส.ค. 63) โดยจ่ายเพียงครั้งเดียว รวมเป็นเงิน 15,000 บาท หากมีข้อสงสัยสอบถามเพิ่มเติมได้ที่ สายด่วนกระทรวงแรงงาน โทร. 1506
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธอส.ประกาศมาตรการช่วยเหลือลูกค้าที่ได้รับผลกระทบจากไวรัสโคโรน่า ปรับลดดอกเบี้ยและเงินงวดผ่อนชำระ 6 เดือน
วันพฤหัสบดีที่ 30 มกราคม 2563
ธอส.ประกาศมาตรการช่วยเหลือลูกค้าที่ได้รับผลกระทบจากไวรัสโคโรน่า ปรับลดดอกเบี้ยและเงินงวดผ่อนชําระ 6 เดือน
ธนาคารอาคารสงเคราะห์ (ธอส.) เตรียมกรอบวงเงิน 1,000 ล้านบาท จัดทํา “มาตรการช่วยเหลือลูกค้าผู้ได้รับผลกระทบจากการแพร่ระบาดของไวรัสโคโรน่า” ลดอัตราดอกเบี้ยเงินกู้และเงินงวดผ่อนชําระไม่เกิน 6 เดือน โดยคิดอัตราดอกเบี้ยเงินกู้เท่ากับ 0.01% ต่อปี
ธนาคารอาคารสงเคราะห์ (ธอส.) เตรียมกรอบวงเงิน 1,000 ล้านบาท จัดทํา “มาตรการช่วยเหลือลูกค้าผู้ได้รับผลกระทบจากการแพร่ระบาดของไวรัสโคโรน่า” ลดอัตราดอกเบี้ยเงินกู้และเงินงวดผ่อนชําระไม่เกิน 6 เดือน โดยคิดอัตราดอกเบี้ยเงินกู้เท่ากับ 0.01% ต่อปี เพื่อลดภาระหนี้ที่ผ่อนชําระกับ ธอส. ทุกวัตถุประสงค์การกู้ สําหรับลูกค้าปัจจุบันของ ธอส. ที่กู้และจดทะเบียนจํานองหลักประกันกับธนาคารก่อนวันเริ่มมาตรการนี้และได้รับผลกระทบด้านรายได้ อาทิ ไกด์นําเที่ยว พนักงานโรงแรม ผู้ประกอบการรายย่อยที่ขายสินค้าในแหล่งท่องเที่ยว และยังได้รับการยกเว้นค่าธรรมเนียมการเปลี่ยนแปลงอัตราดอกเบี้ยเงินกู้และค่าธรรมเนียมที่เกี่ยวข้องอีกด้วย ยื่นคําร้องขอเข้าร่วมมาตรการและทํานิติกรรมระหว่างวันที่ 30 มกราคม – 31 มีนาคม 2563
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ตามที่ได้เกิดการแพร่ระบาดของโรคปอดอักเสบจากเชื้อไวรัสโคโรน่าสายพันธุ์ใหม่ 2019 ในหลายประเทศ โดยเฉพาะที่ประเทศจีน ซึ่งทําให้มีผลกระทบกับเศรษฐกิจไทย โดยเฉพาะในภาคการท่องเที่ยวเนื่องจากชาวจีนเป็นกลุ่มนักท่องเที่ยวหลักของประเทศไทย ดังนั้น เพื่อเป็นการบรรเทาความเดือดร้อนให้กับลูกค้าของธนาคารที่ประกอบอาชีพที่เกี่ยวข้องกับการท่องเที่ยวที่อาจได้รับผลกระทบจากสถานการณ์ที่เกิดขึ้น ธอส. ในฐานะสถาบันการเงินเฉพาะกิจของรัฐที่มีพันธกิจ “ทําให้คนไทยมีบ้าน” จึงได้เตรียมกรอบวงเงิน 1,000 ล้านบาท จัดทํา “มาตรการช่วยเหลือลูกค้าผู้ได้รับผลกระทบจากการแพร่ระบาดของไวรัสโคโรน่า” ด้วยการลดอัตราดอกเบี้ยเงินกู้และเงินงวดผ่อนชําระไม่เกิน 6 เดือน โดยคิดอัตราดอกเบี้ยเงินกู้เท่ากับ 0.01% ต่อปี เพื่อลดภาระหนี้ที่ผ่อนชําระกับ ธอส. ทุกวัตถุประสงค์การกู้ ซึ่งผู้ขอรับมาตรการช่วยเหลือต้องมีคุณสมบัติคือ เป็นลูกค้าปัจจุบันของ ธอส. ที่กู้และจดทะเบียนจํานองหลักประกันกับธนาคารก่อนวันเริ่มมาตรการนี้ และได้รับผลกระทบด้านรายได้จากการแพร่ระบาดของไวรัสโคโรน่า อาทิ ไกด์นําเที่ยว พนักงานโรงแรม ผู้ประกอบการรายย่อยที่ขายสินค้าในแหล่งท่องเที่ยวของนักท่องเที่ยวชาวจีน หรืออาชีพอื่นที่แสดงหลักฐานให้ธนาคารตวจสอบได้ว่าเป็นผู้ที่ได้รับผลกระทบจริง ซึ่งธนาคารจะยกเว้นค่าธรรมเนียมการเปลี่ยนแปลงอัตราดอกเบี้ยเงินกู้และค่าธรรมเนียมที่เกี่ยวข้องอีกด้วย ทั้งนี้ ลูกค้าที่ได้รับผลกระทบสามารถติดต่อยื่นคําร้องเพื่อเข้าร่วมมาตรการได้ที่สาขาของธนาคารอาคารสงเคราะห์ทุกแห่งและทํานิติกรรมระหว่างวันที่ 30 มกราคม – 31 มีนาคม 2563 หรือภายใต้กรอบวงเงินที่ธนาคารกําหนด สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์